|  |
| --- |
| 2022 metų kvietimo teikti paraiškas Sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai  3 priedas |
|

Vertintojo vardas ir pavardė:

SPORTO RĖMIMO FONDO 2022 METŲ KONKURSUI TEIKTOS

SPORTO PROJEKTO PARAIŠKOS TURINIO IR IŠLAIDŲ PAGRĮSTUMO VERTINIMO LAPAS

|  |  |
| --- | --- |
| **Paraiškos registracijos numeris:** |  |
| **Pareiškėjo pavadinimas:** |  |
| **Projekto pavadinimas:** |  |
| **Veiklos sritis:** | Fizinio aktyvumo veiklos, skatinančios fizinio aktyvumo plėtrą  Sporto inventoriaus ir įrangos įsigijimas  Sporto renginių organizavimas  Asmenų, dirbančių ar teikiančių paslaugas sporto srityje, kvalifikacijos tobulinimas ir sporto informacijos sklaida |

***Paraiškų turinio ir išlaidų pagrįstumo vertinimas (toliau – vertinimas) atliekamas vadovaujantis:***

* *Sporto rėmimo fondo lėšomis finansuojamų sporto projektų finansavimo tvarkos aprašu, patvirtintu Lietuvos Respublikos Vyriausybės 2019 sausio 23 d. nutarimu Nr. 85 (toliau – Aprašas),*
* *Sporto rėmimo fondo lėšomis finansuojamų sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai, finansavimo ir administravimo taisyklių, patvirtintų Lietuvos Respublikos švietimo, mokslo ir sporto ministro 2019 m. vasario 14 d. įsakymu Nr. V-123 (toliau – Taisyklės),*
* *2022 metų kvietimu teikti paraiškas Sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir asmenų, dirbančių ar teikiančių paslaugas sporto srityje, kvalifikacijos tobulinimui ir sporto informacijos sklaidai (toliau – Kvietimas).*

***Paraiškų turinio ir išlaidų pagrįstumo vertinimas atliekamas vadovaujantis bendraisiais projekto vertinimo kriterijais (Lietuvos Respublikos švietimo, mokslo ir sporto ministras (toliau – ministras) bendruosius projektų vertinimo kriterijus gali detalizuoti) ir ministro nustatytais specialiaisiais projektų vertinimo kriterijais.***

1. **Paraiškų atitikimas bendriesiems reikalavimams**

|  |
| --- |
| 1. Sporto projekto veiklos fiziškai turi būti vykdomos Lietuvos Respublikos teritorijoje (jeigu tai nėra įmanoma dėl sporto projekto specifikos ar veiklų pobūdžio ir veiklos yra vykdomos už Lietuvos Respublikos teritorijos ribų, turi būti užtikrinama, kad vykdomų veiklų metu sukurti produktai, rezultatai ir nauda atitektų Lietuvos Respublikai).   Taip, paraiška atitinka šį reikalavimą  ne, paraiška neatitinka šio reikalavimo  Jei paraiška neatitinka šio kriterijaus, ji toliau nevertinama.  *(Pateikite argumentus, kodėl paraiška neatitinka šio reikalavimo.)* |
| 1. Sporto projektas turi atitikti bent vieną ministro patvirtintą prioritetą.   Taip, paraiška atitinka bent vieną prioritetą  ne, paraiška neatitinka nei vieno prioriteto  Jei paraiška neatitinka šio kriterijaus, ji toliau nevertinama.  *Jei projektas visa apimtimi yra skirtas* ***aukšto meistriškumo sportui****, kaip jis apibrėžiamas Lietuvos Respublikos sporto įstatymo (1995-12-20 Nr.* [*I-1151*](https://www.e-tar.lt/portal/lt/legalAct/TAR.791BF9249C9C/asr)*; toliau - įstatymas) 2 straipsnyje, projektas vertinamas kaip neatitinkantis prioritetų: įstatymo 17 straipsnis apibrėžia Sporto rėmimo fondo lėšų naudojimą veikloms, susijusias su fiziniu aktyvumu. Įstatymo 18 straipsnis numato Aukšto meistriškumo sporto finansavimą kitomis valstybės ir savivaldybių biudžetų lėšomis.*  *(Pateikite argumentus, kodėl paraiška neatitinka nei vieno prioriteto.)* |
| 1. Jei sporto projekto paraiška teikiama neįgaliųjų sporto plėtros skatinimui, t. y. pretenduoja į neįgaliųjų sporto plėtrą skatinančių sporto projektų Fondo lėšų 10 procentų dalį, sporto projekto paraiška turi atitikti šias sąlygas *(pažymėkite laukelyje, jei atitinka)*:   3.1 projekte ne mažiau kaip 50 proc. naudos gavėjų (sporto projekto veiklų dalyvių) yra neįgalieji asmenys arba projektas yra skirtas sporto specialistų, dirbančių arba ketinančių dirbti su neįgaliaisiais asmenimis sporto srityje, kvalifikacijos tobulinimui.  3.2 pareiškėjas (ar bent vienas iš projekto paraiškoje nurodytų partnerių) turi atitikti bent vieną iš žemiau išvardintų sąlygų *(pažymėkite laukeliuose, kurias sąlygas atitinka):*  yra neįgaliųjų sporto mėgėjų organizacija, neįgaliųjų socialinės integracijos srityje veikianti organizacija arba pareiškėjo (ar bent vieno iš projekto paraiškoje nurodytų partnerių) steigimo dokumentuose nurodyta, kad organizacija vykdo konkrečiai neįgaliųjų kūno kultūros/fizinio aktyvumo ar sporto veiklą;  pareiškėjas ar bent vienas iš projekto paraiškoje nurodytų partnerių pateikė įrodymus, kad per paskutinius 3 metus iki paraiškų teikimo termino buvo teikiamos paslaugos / organizuojamos veiklos, skirtos neįgaliesiems arba su neįgaliaisiais dirbantiems fizinio aktyvumo specialistams, ir ši patirtis aprašoma paraiškos dalyje „Informacija apie projektą“  *(Aprašykite, kokias sąlygas atitinka, kokie dokumentai tai patvirtina. Jeigu neatitinka išvardintų sąlygų, aprašykite.)*  Jei paraiška neatitinka 3.1 punkto ir nei vienos iš 3.2 punktuose nurodomų sąlygų, ji toliau nevertinama. |
| 1. Ar sporto projektas visa apimtimi nepažeidžia Aprašo 68.3 punkto (Sporto rėmimo fondo lėšos negali būti skiriamos ir naudojamos sporto projektų veikloms, kurios yra bendrojo ugdymo, profesinio mokymo ar aukštojo mokslo studijų programų dalis) reikalavimų?   Taip, projektas atitinka šiuos reikalavimus  ne, projektas neatitinka šių reikalavimų  Jei paraiška neatitinka šio kriterijaus, ji toliau nevertinama.  *(Pateikite argumentus, kodėl paraiška neatitinka šių reikalavimų.)* |

**II Paraiškos bendrųjų vertinimo kriterijų vertinimo skalė**

|  |  |  |  |  |  |  |
| --- | --- | --- | --- | --- | --- | --- |
| **Maksimalus kriterijui skiriamas balas** | **Vertinimo skalė** | | | | | |
| **Labai gerai** | **Gerai** | **Vidutiniškai** | **Blogai** | **Labai blogai** |
| Paraiškoje išsamiai atskleidžiamas ir aiškiai pagrindžiamas atitikimas visoms kriterijaus dalims. Nėra esminių projekto įgyvendinimui galinčių daryti įtaką trūkumų ar silpnybių. Paraiškos teikėjas paraiškoje pateikia visa reikalingą informaciją ir duomenis / argumentus. | Paraiškoje gerai atskleidžiamas ir pagrindžiamas atitikimas visoms kriterijaus dalims arba didžiajai jų daliai, yra tobulintinų sričių, galinčių turėti nedidelės įtakos projekto įgyvendinimui. Paraiškos teikėjas pateikia gan aiškią informaciją ir visus ar beveik visus duomenis / argumentus. | Paraiškoje iš dalies atskleidžiamas ir pagrindžiamas atitikimas kriterijaus dalims arba daliai jų, yra tobulintinų sričių, galinčių turėti gan svarbios įtakos projekto įgyvendinimui. Paraiškos teikėjas pateikia iš dalies aiškią informaciją ir ne visus (ar beveik visus), tačiau pakankamą dalį duomenų / argumentų. | Paraiškoje atitikimas bendrojo kriterijaus dalims atskleidžiamas apibendrintai ir / arba neaiškiai arba pagrindžiama mažesnė dalis aprašytų kriterijaus dalių, yra silpnybių, turinčių didelės įtakos projekto įgyvendinimui. Paraiškos teikėjas pateikia šiek tiek aktualios informacijos ir duomenų / argumentų, tačiau yra keletas sričių, kurioms trūksta konkretumo arba informacija yra neaiški, netiksli, yra vidinių prieštaravimų. | Paraiškoje atitikimas bendrojo kriterijaus dalims neatskleidžiamas ir / arba nepagrindžiamas, yra daug silpnybių, turinčių esminės įtakos projekto įgyvendinimui. Paraiškos teikėjas pateikia labai mažai arba nepateikia aktualios informacijos, duomenų / argumentų, didžiajai daliai paraiškoje pateikiamos informacijos trūksta konkretumo arba aktuali informacija yra nepateikta, paneigianti kitose paraiškos dalyse pateikiamą informaciją arba melaginga. |
| **25 (1 bendrasis kriterijus)** | 21-**25** | 16-20 | 11-15  **(pereinamasis balas 15)** | 6-10 | 0-5 |
| **25 (2 bendrasis kriterijus)** | 21-**25** | 16-20 | 11-15  **(pereinamasis balas 13)** | 6-10 | 0-5 |
| **20 (3 bendrasis kriterijus)** | 17-**20** | 13-16 | 9-12  **(pereinamasis balas 10)** | 5-8 | 0-4 |
| **15 (4 bendrasis kriterijus)** | 13-**15** | 10-12  **(pereinamasis balas 10)** | 7-9 | 4-6 | 0-3 |
| **Procentai** | 81-100% | 61-80% | 41-60% | 21-40% | 0-20% |

**III Bendrųjų ir specialiųjų kriterijų vertinimo detalizavimas bei vertinimo gairės**

***Prie kiekvieno bendrojo kriterijaus sudedamųjų dalių bei specialiųjų kriterijų pateikiamos rekomendacijos, kuriomis gali pasiremti paraiškos vertintojai mažindami skiriamus balus. Kiekvieno paraiškos vertinimo metu vertintojas pildo vertinimo lapą remdamasis pateikiamomis rekomendacijomis, tačiau privalo jas atsirinkti, pritaikyti ar koreguoti, pateikti argumentus pagal konkrečios projekto paraiškos informaciją.***

|  |  |  |  |  |
| --- | --- | --- | --- | --- |
| Eil. Nr. | Sporto projektų vertinimo kriterijai | Didžiausias galimas kriterijaus balas | Minimalus pereinamasis balas | |
| **Bendrieji sporto projektų vertinimo kriterijai** | | | | | |
| **1.** | **Sporto projekto aktualumas ir svarba:** | **25** | **15** | |
| 1.1 | sporto projektas atitinka Lietuvos Respublikos ir tarptautinius su sporto politikos valdymo sritimi susijusius strateginius dokumentus | 0–5 | | |
|  | *Vertinant šią kriterijaus dalį, balas mažinamas, kai:*   * *nepakankamai atskleidžiamos projekto* ***sąsajos*** *su Lietuvos Respublikos ir (arba) tarptautiniais su sporto politikos valdymo sritimi susijusiais strateginiais ir (arba) kitais dokumentais;* * *nepakankamai įvardijama, prie kokių konkrečių šiuose dokumentuose nustatytų* ***tikslų, uždavinių bei priemonių ar gairių*** *įgyvendinimo prisidedama;* * *remiamasi* ***negaliojančiu*** *dokumentu arba negaliojančia dokumento versija;* * *yra kitų trūkumų (įvardinti).* |
| 1.2 | sporto projektu sprendžiama problema yra aktuali ir reikšminga | 0–5 | | |
|  | *Vertinant šią kriterijaus dalį, balas mažinamas, kai:*   * *nepakankamai aptariamas problemos aktualumas tuo* ***lygmeniu*** *(lygmenimis), kuriuo įgyvendinamas projektas (nacionaliniu, regioniniu arba vietiniu lygmeniu);* * *problemos aktualumas nepakankamai pagrindžiamas aktualių* ***tyrimų*** *įžvalgomis, statistika, esamos situacijos analize; nepateikiamos nuorodos į informacijos* ***šaltinius****;* * *nesutampa paraiškos 3.6. dalyje ir kitose paraiškos dalyse aprašomos* ***tikslinės grupės******ir jų dydžiai****;* * *projekto veiklos yra nepakankamos* ***spręsti*** *įvardintas problemas ir tikslinių grupių poreikius;* * *yra kitų trūkumų (įvardinti).* |  | | |
| 1.3 | atitinka ministro nustatytus prioritetus | 0–15 | | |
|  | *Vertinant šią kriterijaus dalį, balas mažinamas, kai:*   * *nepakankamai aprašytos* ***pasirinktų prioritetų sąsajos*** *su projekto problematika, tikslu, uždaviniais, veiklomis;* * *prioritetų* ***įgyvendinimas nepagrįstas*** *visu paraiškos turiniu;* * *yra kitų trūkumų (įvardinti).*   *Paraiškos teikėjai gali pasirinkti vieną arba kelis prioritetus. Tiek vienas, tiek keli prioritetai gali surinkti maksimalų balų skaičių. Balų skyrimas priklauso nuo aukščiau išvardintų reikalavimų, ir jei dalis pasirinktų prioritetų šių reikalavimų netenkina, balas proporcingai mažinamas.* |  | | |
| **2.** | **Sporto projekto veiksmingumas, poveikis, tęstinumas:** | **25** | **13** | |
| 2.1 | sporto projekto uždaviniai ir rezultatai yra išmatuojami ir įvykdomi, išlaikoma nuosekli vidinė sporto projekto logika (sporto projekto rezultatai yra sporto projekto veiklų padarinys, sporto projekto veiklos sudaro prielaidas įgyvendinti sporto projekto uždavinius, o pastarieji – pasiekti nustatytą sporto projekto tikslą)  *Vertinant šią kriterijaus dalį, balas mažinamas, kai:*   * *sporto projektas nėra* ***naujas ir (arba) unikalus*** *paraiškos teikėjui (neketinama* *vykdyti ar sukurti nieko naujo, kitokio lyginant su įprasta kasdiene organizacijos vykdoma veikla, ir (arba) pritraukti naujų, iki šiol paraiškos teikėjo veikloje nedalyvavusių tikslinių grupių);* * *neišlaikoma* ***nuosekli vidinė sporto projekto logika*** *(iš problemos nekyla tikslai, iš tikslo uždaviniai, iš uždavinių – veiklos, iš veiklų - rezultatai);* * *projekto* ***tikslas*** *nepakankamai konkretus, išmatuojamas, pasiekiamas, aktualus ir realus;* * *projekto* ***veiklos*** *neaiškiai suplanuotos ir (arba) neįgyvendinamos per projekto įgyvendinimo laikotarpį ir (arba) logiškai nesusijusios tarpusavyje (jei pagal projekto specifiką reikalinga sąsaja tarp veiklų);* * *netinkamai pasirinktas* ***veiklos tipas*** *(kaip nurodoma Kvietime pateiktuose apibrėžimuose);* * *veiklos nėra tinkamos* ***tai tikslinei grupei****, kuriai jos yra skirtos.* * *numatomos* ***dalyvių pritraukimo*** *priemonės nepakankamai efektyvios ir (arba) netinkamos pasirinktai tikslinei grupei (grupėms);* * *nesuplanuoti* ***kiekybiniai ir (arba) kokybiniai*** *veiklų rezultatai;* * *nenumatytos ir (arba) neaprašytos konkrečios priemonės / būdai* ***išmatuoti*** *planuojamų kiekybinių ir (arba) kokybinių rezultatų įvykdomumo mastą;* * *rezultatai nėra* ***pasiekiami*** *projekto įgyvendinimo metu;* * *yra kitų trūkumų (įvardinti).*   *Kai paraiškos teikėjo nurodomas veiklos tipas yra kvalifikacijos tobulinimas, jei dalyviai nėra asmenys, turintys kvalifikaciją, kaip nurodoma Sporto įstatymo 11 straipsnyje[[1]](#footnote-1), braukiama veikla ir visos su ja susijusios išlaidos.*  *Kai paraiškoje numatoma veikla, skirta tik įsigyti sporto inventorių ir įrangą, ir nėra numatoma fizinio aktyvumo pratybų / stovyklų / renginių / kvalifikacijos tobulinimo veiklų, kuriose tas inventorius ir įranga būtų panaudojamas projekto įgyvendinimo metu, tokia sporto inventoriaus ir įrangos įsigijimo veikla nėra tinkama finansuoti, braukiama veikla ir visos su ja susijusios išlaidos.* | 0–10 | | |
| 2.2 | numatomi rezultatai užtikrins sporto projekto tęstinumą ir bus naudos gavėjų naudojami pasibaigus sporto projektui  *Vertinant šią kriterijaus dalį, balas mažinamas, kai:*   * *nepakankamai aiškiai atskleidžiama* ***planuojama projekto******nauda (poveikis)*** *tikslinei grupei;* * *projekto įgyvendinimo metu nenumatoma* ***vertinti****, kokią naudą dalyvavimas projekte suteikė dalyviams, ir (arba) numatomos projekto poveikio vertinimo priemonės yra nepakankamos;* * *neaiškiai įvardinta arba neįvardinta,* ***kokios tikslinės grupės naudosis*** *sporto projekto rezultatais jam pasibaigus;* * *neplanuojama pasibaigus projekto įgyvendinimui toliau dirbti su pritrauktomis naujomis tikslinėmis grupėmis;* * *yra kitų trūkumų (įvardinti).* | 0–10 | | |
| 2.3 | pareiškėjo pakankami gebėjimai tęsti pradėtas veiklas, naudoti įgyvendinto sporto projekto rezultatus  *Vertinant šią kriterijaus dalį, balas mažinamas , kai:*   * *nepakankamai aiškiai atskleidžiama* ***planuojama projekto******nauda (poveikis)*** *projekto vykdytojui bei (jei yra) projekto partneriui(-iams);* * *projekto įgyvendinimo metu nenumatoma* ***vertinti****, kokią naudą dalyvavimas projekte suteikė projekto vykdytojui bei (jei yra) projekto partneriui(-iams) ir (arba) numatomos projekto poveikio vertinimo priemonės yra nepakankamos;* * *nesuplanuota arba suplanuota nepakankamai efektyviai* ***panaudoti / pritaikyti*** *projekto rezultatus (projekto įgyvendinimo patirtį, patobulintas kompetencijas, sukurtus sporto informacijos sklaidos gaminius, įsigytą įrangą, partnerystės patirtį ir kt.) pasibaigus projektui;* * *yra kitų trūkumų (įvardinti).* | 0–5 | | |
| **3.** | **Sporto projekto finansinis ir ekonominis pagrindimas:** | **20** | **10** | |
| 3.1 | sporto projekto biudžetas nuoseklus, atitinka sporto projekto veiklas ir uždavinius  ***(Vertinamos išlaidų kategorijos ir išlaidų pavadinimai)***  *Vertinant šią kriterijaus dalį, balas mažinamas, kai:*   * *išlaidos nesusijusios su projekto veiklomis ir (arba) uždaviniais, tikslais, problemos sprendimu;* * *išlaidos nesusijusios su tikslinių grupių poreikiais;* * *ne visos išlaidos tiksliai ir aiškiai įvardintos (neaiškūs išlaidų pavadinimai ir (arba) atskyrimas tarpusavyje);* * *netinkamai pasirinktos išlaidų kategorijos;* * *projekto sąmatoje suplanuotos išlaidos neatitinka ar iš dalies neatitinka teisės aktų reikalavimų:*   + *yra Aprašo 68 punkte įvardintų išlaidų;*   + *suplanuotos išlaidos prieštarauja kitų teisės aktų, reglamentuojančių konkrečias išlaidas, reikalavimams;* * *yra kitų trūkumų (įvardinti).* | 0–10 | | |
| 3.2 | sporto projekto išlaidos realios, būtinos, pagrįstos, atitinka ekonomiškumo principą  ***(Vertinami mato vienetai, vidutinės vieneto kainos)***  *Vertinant šią kriterijaus dalį, balas mažinamas , kai:*   * *netinkamai įvardinti išlaidų vienetai ir vienetų įkainiai;* * *išlaidų dydžiai viršija Taisyklių 6 punkte nustatytus įkainius;* * *projekto sąmatoje suplanuotos išlaidos*    + *nėra* ***realios, būtinos*** *kokybiškam projekto įgyvendinimui;*   + *nėra* ***pagrįsta,*** *kuo remiantis apskaičiuoti sąmatos eilutėse nurodytų vienetų kiekiai;*   + *nėra* ***ekonomiškos*** *(pvz., prekių ar paslaugų įkainiai viršija rinkos kainas; projekto suma skaičiuojant pagal dalyvių skaičių yra nepagrįstai didelė; renkantis tarp įsigijimo ir nuomos pasirenkamas brangesnis variantas ar pan.);* * *jei projekte numatoma įsigyti sporto inventoriaus ir įrangos:*    + *projekto paraiškoje nepakankamai išsamiai atskleistas bei neaiškiai* ***pagrįstas*** *poreikis* *įsigyti numatomo pobūdžio bei numatomą kiekį sporto inventoriaus ir įrangos;*   + *numatoma įsigyti ilgalaikio turto, tačiau nepateikiami* ***dokumentai****, pagrindžiantys kainą;* ***kainos ir kokybės santykis*** *nėra racionalus;* * *yra kitų trūkumų (įvardinti).*   *Jeigu paraiška nesurenka 56 ir daugiau balų (iš 100 galimų) arba nesurenka Aprašo 40 punkto lentelėje kiekvienai vertinimo kriterijų grupei nustatyto pereinamojo balo, paraiškos biudžeto korekcijos atlikti neprivaloma, maksimalus Fondo lėšų, reikalingų projektui įgyvendinti, dydis nenustatomas, tačiau vertinimas atliekamas surašant komentarus 3.1 ir 3.2 laukeliuose.* | 0–10 | | |
| **4.** | **Sporto projekto valdymas:** | **15** | **10** | |
| 4.1 | pareiškėjas turi patirties ir kompetencijos įgyvendinti sporto projektą  ***(Vertinama patirtis ir kompetencijos)***  *Vertinant šią kriterijaus dalį, balas mažinamas balas, kai:*   * *pareiškėjo organizacija (ir (ar) partneriai) neturi pakankamos patirties veiklose, susijusiose su projektu;* * *pareiškėjo organizacija (ir (ar) partneriai) neturi pakankamos projektų įgyvendinimo patirties, t.y. nėra įgyvendinusi panašios apimties projekto ir (arba) šios patirties neaprašo paraiškoje;* * *neaprašomos visų komandos narių (tiek administravimo komandos, tiek tiesioginių veiklos vykdytojų komandos) patirtis ir kompetencijos, susijusios su projekto įgyvendinimui reikalingomis funkcijomis;* * *projekto administravimo komandos narių kompetencijos ir patirtis nėra pakankamos, kad būtų užtikrintas kokybiškas projekto valdymas (jei konkretūs asmenys nežinomi paraiškos teikimo metu, vertinami jiems keliami reikalavimai);* * *projekto tiesioginių veiklos vykdytojų turima patirtis bei kompetencijos nesudarys sąlygų kokybiškai įgyvendinti numatomas veiklas su numatomomis tikslinėmis grupėmis (jei konkretūs asmenys nežinomi paraiškos teikimo metu, vertinami jiems keliami reikalavimai);* * *pastebimi kiti su šia kriterijaus dalimi susiję trūkumai.*   ***Jei teikiama projekto paraiška priskiriama neįgaliųjų sporto plėtrą skatinantiems projektams, balas taip pat mažinamas, kai:***   * *paraiškoje neužtikrinama, kad pareiškėjo organizacijoje yra darbuotojų, turinčių tinkamos patirties ir kompetencijų organizuoti fizinio aktyvumo veiklas, skirtas neįgaliesiems,* * *nepakankamai aiškiai aprašoma arba neaprašoma pareiškėjo patirtis šioje srityje;* * *pastebimi kiti su šia kriterijaus dalimi susiję trūkumai.* | 0–5 | | |
| 4.2 | sporto projekto valdymo struktūra, įgyvendinimo laikotarpis ir įgyvendinimo planas optimalus ir realus  ***(Vertinamos projekto vykdymo komandos funkcijos ir projekto įgyvendinimo planas)***  *Vertinant* ***valdymo struktūrą****, balas mažinamas balas, kai:*   * *projekto administravimo komandos narių funkcijos, atsakomybės nėra pakankamai aiškios arba nėra aprašomos;* * *projekto tiesioginių veiklos vykdytojų funkcijos, atsakomybės nėra pakankamai aiškios arba nėra aprašomos;* * *nepakankama projekto valdymo komandos sudėtis (tiek administravimo, tiek tiesioginio veiklos vykdymo funkcijoms): ne visoms kokybiškam projekto įgyvendinimui reikalingoms funkcijoms numatyti atsakingi asmenys; nepakankamas tiesioginių veiklos vykdytojų skaičius;* * *pastebimi kiti su šia kriterijaus dalimi susiję trūkumai.*   *Vertinant* ***įgyvendinimo laikotarpį ir planą****, balas mažinamas, kai:*   * *nėra realu per projekto įgyvendinimui numatytą laiką pritraukti ir kokybiškai įvykdyti suplanuotas veiklas bei pasiekti rezultatus numatomam kiekiui tikslinės grupės atstovų;* * *projekto įgyvendinimo laikotarpis nepagrįstai ilgas, lyginant su projekto veiklų apimtimis; tokiu atveju vertintojas nurodo siūlomą projekto įgyvendinimo laikotarpį ir (jei aktualu) atitinkamai mažina projekto įgyvendinimui siūlomas skirti išlaidas;* * *projekto įgyvendinimo planas nėra pakankamai racionalus, lyginant su projekto tikslu, uždaviniais, veiklų planu;* * *numatomos ne visos privalomos viešinimo priemonės, nurodytos Taisyklių XIII skyriuje (informacijos paskelbimas projekto vykdytojo (ir, jei yra, partnerių) tinklalapyje ir (arba) socialinių tinklų paskyroje; pranešimo spaudai parengimas; viešinimo lentos įrengimas, jei projektui įgyvendinti skirta Fondo lėšų suma yra lygi ar didesnė kaip 100 000 Eur);* * *pastebimi kiti su šia kriterijaus dalimi susiję trūkumai.* | 0–3 | | |
| 4.3 | nustatytos sporto projekto rizikos ir pateiktas jų valdymo planas  *Vertinant šią kriterijaus dalį, balas mažinamas balas, kai:*   * *numatytos ne visos esminės projekto įgyvendinimui ar planuojamų rezultatų pasiekimui įtaką galinčios daryti rizikos;* * *rizikų valdymo priemonės nėra pakankamai konkrečios ir aiškios;* * *rizikų valdymo priemonės nėra pakankamos rizikoms valdyti;* * *už rizikų valdymą atsakingais nurodyti asmenys, kurių funkcijos ir kompetencijos nėra aprašytos kitur paraiškoje;* * *pastebimi kiti su šia kriterijaus dalimi susiję trūkumai.* | 0–2 | | |
| 4.4 | partnerystė pagrįsta (jei taikoma), pareiškėjas turi finansinius, administracinius išteklius ir organizacinius gebėjimus tęsti sporto projekto veiklas  *Vertinant šią kriterijaus dalį, balas mažinamas balas, kai:*   * *nepakankamai aiškiai ir konkrečiai nurodyta (arba nenurodyta), kokie finansiniai pareiškėjo (ir, jei yra, partnerių) ištekliai bus pasitelkiami sporto projekto veiklų tęstinumui užtikrinti;* * *nepakankamai aiškiai ir konkrečiai nurodyta (arba nenurodyta), kokie žmogiškieji pareiškėjo (ir, jei yra, partnerių) ištekliai bus pasitelkiami sporto projekto veiklų tęstinumui užtikrinti;* * *nepakankamai aiškiai ir konkrečiai nurodyta (arba nenurodyta), kokie administraciniai pareiškėjo (ir, jei yra, partnerių) ištekliai bus pasitelkiami sporto projekto veiklų tęstinumui užtikrinti;* * *nepakankamai aiškiai ir konkrečiai nurodyta (arba nenurodyta), kokie organizaciniai (patalpų, įrangos ir kt.) pareiškėjo (ir, jei yra, partnerių) ištekliai bus pasitelkiami sporto projekto veiklų tęstinumui užtikrinti;* * *pastebimi kiti su šia kriterijaus dalimi susiję trūkumai.*   ***Jei į projekto įgyvendinimą įtraukiami partneriai, taip pat balas mažinamas, kai:***   * *neaiškiai pagrįstas arba visiškai nepagrįstas sporto projekto partnerių pasirinkimas (kiekvieno partnerio atsakomybės ir įtraukimo pridėtinė vertė);* * *neaiškiai arba visiškai neaprašytas kiekvienos organizacijos-partnerės veiklos pobūdis ir patirtis veiklose, susijusiose su projektu;* * *pastebimi kiti su šia kriterijaus dalimi susiję trūkumai.* | 0–5 | | |
| **Specialieji sporto projektų vertinimo kriterijai** | | | | | |
| 5. | Konkrečiam kvietimui ministro nustatyti specialieji sporto projektų vertinimo kriterijai  (Paraiškos teikėjai gali iš viso pasirinkti ne daugiau nei 5 specialiuosius projektų vertinimo kriterijus.)  *Specialiajam kriterijui maksimalus balas skiriamas tuomet, kai specialusis kriterijus išsamiai pagrindžiamas visu paraiškos turiniu, yra tiesiogiai susijęs su projekto veiklomis ir tenkinamos visos specialiajame kriterijuje aprašytos sąlygos.*  *Specialiajam kriterijui pusė maksimalaus balo skiriama tuomet, kai specialusis kriterijus paminimas, tačiau neišsamiai pagrindžiamas likusiu paraiškos turiniu, yra iš dalies susijęs su projekto veiklomis.*  *Specialiajam kriterijui skiriama 0 balų tuomet, kai:*  *1) specialusis kriterijus paminimas, tačiau nepagrindžiamas likusiu paraiškos turiniu, nesusiejamas su projekto veiklomis arba neaprašomas kitur paraiškoje;*  *2) tenkinamos ne visos specialiajame kriterijuje aprašytos sąlygos;*  *3) nesiimama aktyvių veiksmų kriterijaus įgyvendinimui (pvz., aprašomos galimybės, intencijos, požiūris, bet nėra aktyvių veiksmų ir aiškaus plano, kaip tai bus pasiekta).*  *Apskaičiuojant balą, skiriamą 10 specialiajam kriterijui, balai nesumuojami. Kai įvykdoma daugiau nei viena sąlyga, skiriamas balas, kuris yra didžiausias.* | 15 | | 8 |
|  | **Bendras galimas balų skaičius** | **100** | | |

|  |
| --- |
| **Papildomi komentarai apie projektą Švietimo, mokslo ir sporto ministerijai, Atsakingajai institucijai arba sporto projektų komisijai.** (Laukelis pildomas tik esant poreikiui) |
| *Prašome pateikti komentarą, jei vertindami paraišką pastebėjote ar Jums yra žinoma kontekstinė informacija, galinti turėti esminės įtakos projekto įgyvendinimui, dėl ko neturėtų būti skiriamas finansavimas šiam projektui (pvz., vertintojui žinoma, kad pareiškėją ketinama reorganizuoti; projektas galimai skirtas aukštajam meistriškumui; įžvelgiamos kitos esminės rizikos).* |

Jei paraiška nesurenka 56 ir daugiau balų (iš 100 galimų), paraiška atmetama. Nesurinkus Aprašo 40 punkto lentelėje kiekvienai vertinimo kriterijų grupei nustatyto pereinamojo balo, paraiška yra atmetama (Aprašo 41 punktas).

1. Lietuvos Respublikos sporto įstatymo 11 straipsnis. Teisė dirbti fizinio aktyvumo ar sporto specialistu ar instruktoriumi, ar teikti fizinio aktyvumo ar sporto specialisto paslaugas

   *<https://www.e-tar.lt/portal/lt/legalAct/TAR.791BF9249C9C/asr>*  [↑](#footnote-ref-1)